
 L E G E



  pentru  modificarea  articolelor 1528  şi 1791 din 



  Codul cu privire la contravenţiile administrative



Parlamentul adoptă prezenta lege organică. 


Articol unic. – Codul cu privire la contravenţiile administrative, aprobat prin Legea R.S.S.Moldoveneşti din 29 martie 1985 (Veştile Sovietului Suprem şi ale Guvernului R.S.S.Moldoveneşti, 1985, nr.3, art.47), cu modificările ulterioare, se  modifică după cum urmează:


1. La articolul 1528:


sancţiunea alineatului unu va avea următorul cuprins:


"atrage după sine aplicarea unei amenzi în mărime de la cinci sute la o mie de salarii minime, cu confiscarea bunurilor ce  constituie obiectul contravenţiei."


sancţiunea alineatului doi va avea următorul cuprins:


"atrage după sine aplicarea unei amenzi în mărime de la o sută la trei sute de salarii minime, cu confiscarea bunurilor ce  constituie obiectul contravenţiei."


sancţiunea alineatului trei va avea următorul cuprins:


"atrage după sine aplicarea unei amenzi în mărime de la două sute la cinci sute de salarii minime, cu confiscarea bunurilor ce constituie obiectul contravenţiei."


sancţiunea alineatului patru va avea următorul cuprins:


"atrage după sine aplicarea unei amenzi în mărime de la patru sute la o mie două sute de salarii minime, cu confiscarea bunurilor ce constituie obiectul contravenţiei."


alineatul cinci:


din dispoziţie, textul "(cu excepţia celor produse în ţările C.S.I.)" se  exclude;


sancţiunea va avea următorul cuprins:


"atrage după sine aplicarea unei amenzi în mărime de la cinci sute la o mie cinci sute de salarii minime, cu confiscarea bunurilor ce constituie obiectul contravenţiei."


2. Articolul 1791 va avea următorul cuprins:


"Articolul 1791. Încălcarea actelor normative privind comerţul cu amănuntul, 

                                     recepţionarea, păstrarea şi evidenţa metalelor preţioase şi 

                                    pietrelor preţioase sau a articolelor, care le conţin, precum şi 

                                    colectarea şi predarea în Fondul de stat al  metalelor 

                                    preţioase şi pietrelor preţioase a resturilor şi deşeurilor lor


Încălcarea de către persoanele cu funcţie de răspundere de la  societăţile comerciale, cooperativele, întreprinderile de stat şi municipale, organizaţiile necomerciale, care prelucrează, aplică şi folosesc metale preţioase şi pietre preţioase sub toate formele şi articolele, care le conţin, a actelor normative privind comerţul cu amănuntul, recepţionarea, păstrarea şi evidenţa metalelor preţioase şi pietrelor preţioase sau a articolelor, care le conţin, precum şi colectarea şi predarea în Fondul de stat al metalelor preţioase şi pietrelor preţioase a resturilor şi deşeurilor lor, -


atrage după sine aplicarea unei amenzi în mărime de la o mie la trei mii de salarii minime, cu confiscarea bunurilor ce constituie obiectul contravenţiei."

